Der kommer en mand ind i Fakta på Saltumvej Klokken 18.30 søndag aften, han tager nogle spiritusflasker og går op til kassen, han stiller sin kurv og går uden at betale. - En af de butiksansatte løber efter manden og fortæller ham, at han har begået butikstyveri, og at han skal betale, men så vender vedkommende sig om og slår den ansatte med et knytnæveslag lige i ansigtet, siger Vagtchef ved Nordjyllands Politi Per Jørgensen. Kvinden fik lidt hævelser i ansigtet og synsforstyrrelser, og hun var efterfølgende så chokeret, at hun først anmeldte røveriet 40 minutter efter, det var sket. Politiet leder nu efter en mand på 30-35 år, somalisk af udseende, 180 cm høj, tæt bygget, kort sort hår og så var han iført mørkt tøj. Har man oplysninger i sagen, kan man kontakte politiet på 1-1-4.

Opsummering:
En butikstyv forsøgte at løbe fra regningen i en Fakta-butik, men da en ekspedient ville stoppe ham, slog han hende i ansigtet.